pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. ร่วมกับหน่วยฉีดวัคซีนป้องกันโควิด-19 กรุงเทพมหานคร ฉีดวัคซีดให้ผู้สูงอายุและเจ้าหน้าที่บ้านบางแคกว่า 100 คน
วันจันทร์ที่ 7 มิถุนายน 2564
พม. ร่วมกับหน่วยฉีดวัคซีนป้องกันโควิด-19 กรุงเทพมหานคร ฉีดวัคซีดให้ผู้สูงอายุและเจ้าหน้าที่บ้านบางแคกว่า 100 คน
พม. ร่วมกับหน่วยฉีดวัคซีนป้องกันโควิด-19 กรุงเทพมหานคร ฉีดวัคซีดให้ผู้สูงอายุและเจ้าหน้าที่บ้านบางแคกว่า 100 คน
วันนี้ (7 มิ.ย. 64) เวลา 14.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์เปิดเผยว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ ที่ขยายวงกว้างไปทั่วประเทศ และส่งผลกระทบต่อประชาชนอย่างต่อเนื่อง รัฐบาล โดยกระทรวง พม. มีความห่วงใยและตระหนักถึงปัญหาความเดือดร้อนและความยากลําบากของประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ทั้งเด็ก ผู้สูงอายุ คนพิการ และผู้ด้อยโอกาส ซึ่งจําเป็นต้องได้รับการฉีดวัคซีนป้องกันโควิด-19 เป็นลําดับแรก วันนี้ กระทรวง พม. โดยกรมกิจการผู้สูงอายุ (ผส.) จึงได้ร่วมกับหน่วยฉีดวัคซีนป้องกันโควิด 19 กรุงเทพมหานคร ประกอบด้วย ทีมบุคลากรทางการแพทย์จากคณะแพทยศาสตร์วชิรพยาบาล ศูนย์บริการสาธารณสุข 47 และศูนย์บริการสาธารณสุข 62 กทม. ให้บริการฉีดวัคซีนแก่ผู้สูงอายุและเจ้าหน้าที่ในศูนย์พัฒนาการจัดสวัสดิการสังคมผู้สูงอายุบ้านบางแค กทม.
นางพัชรีกล่าวเพิ่มเติมว่า วันนี้ มีผู้บริหารกระทรวง พม. ได้แก่ นางสาวอังคณา ใจกิจสุวรรณ รองปลัดกระทรวง พม. นางสุจิตรา พิทยานรเศรษฐ์ อธิบดีกรมกิจการผู้สูงอายุ และนางจตุพร โรจนพานิช ผู้ตรวจราชการกระทรวง พม. ได้เดินทางมาลงพื้นที่ ณ ศูนย์พัฒนาการจัดสวัสดิการสังคมผู้สูงอายุบ้านบางแค กทม. เพื่อเฝ้าสังเกตการณ์และเยี่ยมให้กําลังใจผู้สูงอายุและเจ้าหน้าที่ผู้ดูแล ซึ่งมีการฉีดวัคซีนป้องกันโควิด-19 ให้กับผู้สูงอายุ รวม 129 คน แบ่งเป็นผู้สูงอายุที่ได้รับการฉีดวัคซีนเข็มแรก จํานวน 41 คน และผู้สูงอายุที่ได้รับการฉีดวัคซีนเข็มที่สอง จํานวน 88 คน รวมทั้งเจ้าหน้าที่ของศูนย์ฯ ได้รับการฉีดวัคซีนเข็มแรก รวม 55 คน ทั้งนี้ ผู้สูงอายุในศูนย์ฯ ได้กล่าวแสดง ความรู้สึกและขอบคุณเจ้าหน้าที่จากหน่วยงานต่างๆ และรัฐบาลที่ให้ความสําคัญและมาอํานวยความสะดวกในการฉีดวัคซีนในครั้งนี้ ซึ่งกระทรวง พม. จะเร่งให้มีการฉีดวัคซีนให้กลุ่มเปราะบางที่อยู่ในความดูแลอย่างทั่วถึงและเร็วที่สุด
รัฐบาลไทย-ข่าวทำเนียบรัฐบาล-ประธานรัฐสภา - รมว.พม. ลงพื้นที่ จ.พิษณุโลก มอบหน้ากากอนามัยช่วยกลุ่มเปราะบางป้องกันโควิด-19
วันจันทร์ที่ 7 มิถุนายน 2564
ประธานรัฐสภา - รมว.พม. ลงพื้นที่ จ.พิษณุโลก มอบหน้ากากอนามัยช่วยกลุ่มเปราะบางป้องกันโควิด-19
ประธานรัฐสภา - รมว.พม. ลงพื้นที่ จ.พิษณุโลก มอบหน้ากากอนามัยช่วยกลุ่มเปราะบางป้องกันโควิด-19 และนมผงสําหรับเด็ก พม. ปันสุข พร้อมเร่งช่วยเหลือประชาชนเดือดร้อนจากเหตุภัยพิบัติพายุฤดูร้อน
วันที่ 5 มิถุนายน 2564 ที่ห้องประชุมศาลาประชาคม ศาลากลางจังหวัดพิษณุโลกนายชวน หลีกภัย ประธานรัฐสภา ประธานสภาผู้แทนราษฎร และประธานมูลนิธิเพื่อการศึกษาและสังคมพร้อมด้วยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก ณ ห้องประชุมศาลาประชาคม ศาลากลางจังหวัดพิษณุโลก เพื่อมอบหน้ากากอนามัย จํานวน 10,000 ชิ้น จากมูลนิธิเพื่อการศึกษาและสังคม พร้อมทั้งนมผงสําหรับเด็ก พม. ปันสุข ให้กับจังหวัดพิษณุโลก โดยมี นายรณชัย จิตรวิเศษ ผู้ว่าราชการจังหวัดพิษณุโลก เป็นผู้รับมอบ เพื่อนําไปแจกจ่ายช่วยเหลือกลุ่มเปราะบางและประชาชนในพื้นที่ที่ได้รับผลกระทบจากสถานกาณ์การแพร่ระบาดของโรคโควิด-19 โดยมีนางพัชรีอาระยะกุล ปลัดกระทรวงการพัฒนาสังคมและความมั่นคงของมนุษย์ นางสาวนริศา อดิเทพวรพันธุ์ ประจําสํานักเลขาธิการสํานักนายกรัฐมนตรี และคณะผู้บริหารกระทรวงการพัฒนาสังคมและความมั่นคงของมนุษย์ ร่วมลงพื้นที่ดังกล่าว นอกจากนี้ ยังมีการมอบหน้ากากอนามัย จํานวน 10,000 ชิ้นและผงสําหรับเด็ก พม. ปันสุข ให้กับจังหวัดต่างๆ ได้แก่ จังหวัดสุโขทัย กําแพงเพชร นครสวรรค์ เพชรบูรณ์ พิจิตร อุทัยธานี ชัยนาท สิงห์บุรี อ่างทอง ลพบุรี และสุพรรณบุรี
นายจุติกล่าว่า จากนั้น ตนได้เข้าร่วมประชุม ทีม One Home พม. จังหวัดพิษณุโลก เพื่อมอบแนวทางในการขับเคลื่อนงานช่วยเหลือกลุ่มเปราะบางทั้งเด็ก คนพิการ ผู้สูงอายุ และผู้ด้อยโอกาส รวมทั้งการส่งเสริมอาชีพ การซ่อมสร้างที่อยู่อาศัย และการสงเคราะห์ครอบครัวยากจน นอกจากนี้ ได้เดินทางไปลงพื้นที่ ณ องค์การบริหารส่วนตําบลหนองพระ อําเภอวังทอง จังหวัดพิษณุโลก เพื่อพบปะเยี่ยมประชาชนที่ได้รับความเดือดร้อนจากเหตุภัยพิบัติพายุฤดูร้อนและให้ความช่วยเหลือต่างๆ ตามภารกิจกระทรวง พม. ภายใต้โครงการพัฒนาคุณภาพชีวิตผู้มีรายได้น้อยรวมน้ําใจสู้ภัยโควิด-19โดยความร่วมมือระหว่างสภาองค์กรชุมชนตําบลหนองพระ อําเภอวังทอง จังหวัดพิษณุโลก สถาบันพัฒนาองค์กรชุมชน (องค์กรมหาชน) และ กระทรวง พม. ทั้งนี้ ได้มอบถุงยังชีพเพื่อเป็นการบรรเทาความเดือดร้อนแก่ประชาชนในเบื้องต้น
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 7 มิถุนายน 2564 พนักงานติดเชื้อไวรัส COVID-19 จำนวน 3 ราย
วันจันทร์ที่ 7 มิถุนายน 2564
ประกาศ ขสมก. ประจําวันที่ 7 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 7 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 7 มิถุนายน 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถปรับอากาศ สาย 145 เขตการเดินรถที่ 3
2) พนักงานการเงินค่าโดยสาร เขตการเดินรถที่ 4 อู่พระราม 9
3) พนักงานเก็บค่าโดยสารรถธรรมดา สาย 4 เขตการเดินรถที่ 4
รัฐบาลไทย-ข่าวทำเนียบรัฐบาล-สธ.เผยครึ่งวันแรกคิกออฟฉีดวัคซีนโควิด 19 ทั่วประเทศราบรื่น ฉีดแล้ว 1.4 แสนคน
วันจันทร์ที่ 7 มิถุนายน 2564
สธ.เผยครึ่งวันแรกคิกออฟฉีดวัคซีนโควิด 19 ทั่วประเทศราบรื่น ฉีดแล้ว 1.4 แสนคน
กระทรวงสาธารณสุข เผยผลการดําเนินงานคิกออฟฉีดวัคซีนโควิด 19 ครึ่งวันแรกจาก 986 จุดฉีดทั่วประเทศ ฉีดวัคซีนแล้ว 143,116 คน ภาพรวมราบรื่นดี ไม่แออัด ส่วนศูนย์ฉีดวัคซีนกลางบางซื่อวันนี้ ฉีดให้ผู้พิการ เจ้าหน้าที่ภาครัฐ ครูในกทม. ประชาชนที่จองคิวในระบบ
กระทรวงสาธารณสุข เผยผลการดําเนินงานคิกออฟฉีดวัคซีนโควิด 19 ครึ่งวันแรกจาก 986 จุดฉีดทั่วประเทศ ฉีดวัคซีนแล้ว 143,116 คน ภาพรวมราบรื่นดี ไม่แออัด ส่วนศูนย์ฉีดวัคซีนกลางบางซื่อวันนี้ ฉีดให้ผู้พิการเจ้าหน้าที่ภาครัฐ ครูในกทม. ประชาชนที่จองคิวในระบบต่างๆ รวม 1 หมื่นคน
วันนี้ (7 มิถุนายน 2564) นายแพทย์โอภาส การย์กวินพงศ์ อธิบดีกรมควบคุมโรค กล่าวว่า ผลการดําเนินการคิกออฟฉีดวัคซีนโควิด 19 จํานวนมากพร้อมกันทั่วประเทศครึ่งวันแรก รวม 986 จุดฉีดทั่วประเทศ ข้อมูลถึงเวลา 12.00 น. พบว่า มีประชาชนเข้ารับการฉีดวัคซีนทั้งหมด 143,116 คน แบ่งเป็นผู้มีอายุมากกว่า 60 ปี 73,273 คน กลุ่ม 7 โรคเรื้อรังอายุน้อยกว่า 60 ปี 21,924 คน อสม.และบุคลากรทางการแพทย์ 12,081 คน และอื่นๆ โดยวันนี้พลเอกประยุทธ์ จันทร์โอชา นายกรัฐมนตรี พร้อมด้วยรัฐมนตรีกระทรวงต่างๆ ได้ตรวจเยี่ยมศูนย์ฉีดวัคซีนกลางบางซื่อ ซึ่งเป็นจุดฉีดวัคซีนที่ใหญ่ที่สุดของประเทศไทย
“วันนี้ศูนย์ฉีดวัคซีนกลางบางซื่อตั้งเป้าหมายฉีดวัคซีน 1 หมื่นคน ได้แก่ ผู้พิการ 250 คน เจ้าหน้าที่ภาครัฐ 750 คน ครูในกรุงเทพฯ 4 พันคน และประชาชนที่จองคิวในระบบต่างๆ 5 พันคน ระบบการจัดฉีดวัคซีนเป็นไปอย่างราบรื่น ผู้มารับการฉีดวัคซีนได้รับความสะดวกสบาย จากการให้บริการตั้งแต่วันที่ 24 พฤษภาคม- 6 มิถุนายน 2564 รวม 155,028 คน ใช้อัตรากําลังเจ้าหน้าที่ 374 คนต่อวัน ประกอบด้วย แพทย์ ทันตแพทย์ พยาบาล เภสัชกร และเจ้าหน้าที่สนับสนุนอื่นๆ ทั้งภาครัฐและเอกชน ประชาชนรับบริการอย่างรวดเร็วเฉลี่ย 51 นาทีต่อคน” นายแพทย์โอภาสกล่าว
นายแพทย์โอภาสกล่าวต่อว่า สําหรับภาพรวมวันนี้ประชาชนให้ความสนใจมารับบริการ สถานการณ์เป็นไปอย่างราบรื่น ไม่แออัด ถือว่าเรียบร้อยดี โดยจะมีการรวบรวมข้อมูลเพื่อปรับการดําเนินงานให้สอดคล้องกับสถานการณ์และรายงานผลการฉีดวัคซีนให้ทราบอย่างต่อเนื่อง โดยยืนยันว่าทุกคนจะได้รับการฉีดวัคซีนให้ตรงกับวันที่นัดหมายมากที่สุดตามนโยบายของรัฐบาล ยกเว้นหากมีเหตุขัดข้องบางประการจะนัดหมายวันถัดไปแทน
************************************7 มิถุนายน 2564
รัฐบาลไทย-ข่าวทำเนียบรัฐบาล-นพ. โอภาสฯ ชี้ ดีเดย์ ฉีดวัคซีนครั้งใหญ่วันแรกตามวาระแห่งชาติบรรยากาศดี ยอดเป็นไปตามเป้า
วันจันทร์ที่ 7 มิถุนายน 2564
นพ. โอภาสฯ ชี้ ดีเดย์ ฉีดวัคซีนครั้งใหญ่วันแรกตามวาระแห่งชาติบรรยากาศดี ยอดเป็นไปตามเป้า
นพ. โอภาสฯ ชี้ ดีเดย์ ฉีดวัคซีนครั้งใหญ่วันแรกตามวาระแห่งชาติบรรยากาศดี ยอดเป็นไปตามเป้า
วันนี้ (7 มิถุนายน 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์โอภาส การย์กวินพงศ์ อธิบดีกรมควบคุมโรค ได้เปิดเผยถึงบรรยากาศ และรายละเอียดเกี่ยวกับการประกาศให้วันนี้เป็นวันฉีดวัคซีนครั้งใหญ่ ซึ่งวันนี้ถือเป็นวันสําคัญในประวัติศาสตร์ ไทยเริ่มฉีดวัคซีนครั้งใหญ่วันแรกอย่างเป็นทางการ ตามนโยบายที่ได้กําหนดให้การฉีดวัคซีนเป็นวาระแห่งชาติ
โดย พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม และผู้บริหารหลายหน่วยงาน ได้ไปตรวจเยี่ยมจุดฉีดวัคซีนที่ใหญ่ที่สุดของประเทศไทย ที่สถานีกลางบางซื่อ ได้มีการเปิดแคมเปญการฉีดวัคซีน โดยนายกรัฐมนตรีได้ video conference ให้กําลังใจตรวจเยี่ยมจุดฉีดใหญ่ๆ อีก 4 จุด ได้แก่ ชลบุรี ภูเก็ต เชียงใหม่ และนครราชสีมา
สรุปสถานการณ์ ที่สถานีกลางบางซื่อ มีผู้พิการจากกระทรวงพัฒนาสังคมและความมั่นคงของมนุษย์เป็นผู้นัดหมายมา 250 คน เจ้าหน้าที่ภาครัฐ 750 คน ครูในเขต กทม 4,000 คน ประชาชน 5,000 คน โดยตั้งเป้าหมายว่าจะฉีดให้ได้ 10,000 คน ทั้งนี้ การบริการที่สถานีกลางบางซื่อมีมาตั้งแต่ 24 พฤษภาคม - 6 มิถุนายน 2564 ยอดรวมผู้รับบริการแล้ว ทั้งสิ้น 155,028 คน โดยใช้อัตรากําลังเจ้าหน้าที่ประมาณ 374 คน ต่อวัน โดยรับการสนับสนุนจากรัฐ และเอกชน ภาพรวมประชาชนรับบริการใช้เวลา 51 นาที ต่อคน
อีกจุดคือที่ สนามกีฬาไทย-ญี่ปุ่น ดินแดง อาคารกีฬาเวสน์ จัดเตรียมพื้นที่เพื่อฉีดให้ผู้ประกันตนมาตรา 33 โดยสํานักงานประกันสังคมรับผิดชอบ
ทั้งนี้ จนถึง เวลา 12.00 วันนี้ มีการรายงานเข้ามาจาก 986 จุด ผู้ได้รับการฉีดวัคซีนโควิด-19 แล้วทั้งสิ้น 143,116 คน ใช้เวลาฉีด 2-3 ชั่วโมง สถานการณ์ฉีดเป็นไปด้วยความราบรื่น ไม่แออัด มีบางจุดที่มีปัญหาบ้างเล็กน้อย เช่น ผู้มีรายชื่อตกหล่นจากการลงทะเบียนในแอป “หมอพร้อม”แต่เจ้าหน้าที่ก็ดําเนินการแก้ปัญหาให้เรียบร้อย ผู้มีอายุมากกว่า 60 ปี จํานวน 73,273 ราย ผู้ป่วยในกลุ่ม 7 โรคเรื้อรัง ที่อายุน้อยกว่า 60 ปี จํานวน 21,924 ราย อสม.และบุคลากรทางการแพทย์อีก 12,081 ราย ซึ่งมีพี่น้องประชาชนสนใจเข้ามารับบริการด้วยดี กระทรวงสาธารณสุข กรุงเทพมหานคร สํานักงานประกันสังคม จะประเมิน และสรุป รวบรวมข้อมูล แจ้งต่อสื่อมวลชนอีกครั้ง
ในตอนท้าย นพ. โอภาสได้ตอบคําถามจากสื่อมวลชนกรณีการเข้ารับการฉีดวัคซีน กรณีมีบางท่านได้รับการติดต่อเลื่อนวันฉีดวัคซีน ขอยืนยันได้รับฉีดวัคซีนแน่นอน และจะพยายามให้ตรงกับวันนัดหมายมากที่สุด ทั้งนี้ ในการนัดหมายครั้งแรก บางจุดอาจมีการนัดหมายเกินกว่าโควต้าที่ได้รับ ขอให้ทางคณะกรรมการโรคติดต่อจังหวัดและคณะกรรมการโรคติดต่อกรุงเทพมหานครได้ปรับให้สอดคล้องเหมาะสม และเป็นไปตามนโยบายที่รัฐบาลกําหนดไว้
รัฐบาลไทย-ข่าวทำเนียบรัฐบาล-ผ่อนรถไม่ไหว มีทางออก กับมหกรรมไกล่เกลี่ยสินเชื่อเช่าซื้อรถยนต์ออนไลน์
วันจันทร์ที่ 7 มิถุนายน 2564
ผ่อนรถไม่ไหว มีทางออก กับมหกรรมไกล่เกลี่ยสินเชื่อเช่าซื้อรถยนต์ออนไลน์
....
มาแล้วอีกหนึ่งช่องทางช่วยลดภาระของลูกหนี้ซึ่งได้รับผลกระทบจากการระบาดของโควิด 19 ระลอกใหม่ ในการชําระหนี้สินเชื่อเช่าซื้อรถยนต์
รัฐบาลไทย-ข่าวทำเนียบรัฐบาล-ติดตามการดำเนินงานสหกรณ์จังหวัดอุทัยธานี
วันจันทร์ที่ 7 มิถุนายน 2564
ติดตามการดําเนินงานสหกรณ์จังหวัดอุทัยธานี
“รมช.มนัญญา” ติดตามการดําเนินงานสหกรณ์จังหวัดอุทัยธานี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ติดตามความก้าวหน้าโครงการสําคัญตามนโยบายกระทรวงเกษตรและสหกรณ์ และมอบนโยบายแก่ข้าราชการในสังกัดสํานักงานสหกรณ์จังหวัดอุทัยธานี ณ ห้องประชุมสํานักงานสหกรณ์จังหวัดอุทัยธานี อ.เมือง จ.อุทัยธานี โดยที่ประชุมได้รายงานความก้าวหน้าโครงการที่สําคัญ อาทิ 1. โครงการนําลูกหลานเกษตรกรกลับบ้าน เพื่อสานต่ออาชีพการเกษตร ผู้เข้าร่วมโครงการจํานวน 55 ราย สหกรณ์เข้าร่วมโครงการ 8 แห่ง 2. โครงการซูเปอร์มาเก็ตสหกรณ์ มีสหกรณ์เข้าร่วมโครงการ 3 แห่ง ได้แก่ สหกรณ์การเกษตรเมืองอุทัยธานีจํากัด สหกรณ์การเกษตรสว่างอารมณ์ จํากัด และสหกรณ์การเกษตรเพื่อการตลาดลูกค้า ธ.ก.ส.อุทัยธานี จํากัด 3. การส่งเสริมการปลูกกัญชงในสถาบันเกษตรกร ส่งเสริมให้ปลูกกัญชงพัน KATANI จากประเทศอเมริกา โดยมีสหกรณ์การเกษตรเมืองอุทัยธานี จํากัด และสหกรณ์การเกษตรลานสัก จํากัด เป็นผู้ยื่นขออนุญาตนําเข้าเมล็ดพันธุ์จํานวนทั้งสิ้น 168 กิโลกรัม ซึ่งได้ดําเนินการขออนุญาตนําเข้าเมล็ดพันธุ์เสร็จเรียบร้อยแล้ว โดยสหกรณ์แจ้งความประสงค์ขออนุญาตปลูกกัญชงจํานวน 8 สหกรณ์ รวมพื้นที่ปลูกทั้งสิ้น 84 ไร่ 1 งาน 4. โครงการส่งเสริมการใช้ยางในภาครัฐ ในการเป็นผู้ผลิตแผ่นยางธรรมชาติครอบกําแพงคอนกรีต (RFB) และหลักนําทางยางธรรมชาติ (RGP) สหกรณ์กองทุนสวนยางปฏิรูปที่ดินน้ําดี จํากัด และ 5. โครงการพัฒนาเกษตรปลอดภัยในพื้นที่นิคมสหกรณ์ สมาชิกเข้าร่วมโครงการจํานวน 65 ราย พื้นที่ทําการเกษตร 1,058 ไร่
ทั้งนี้ ภารกิจสําคัญของสหกรณ์จังหวัด จะต้องมีความรอบรู้ มีความพร้อมสําหรับการปฏิบัติงานอยู่เสมอ และเข้าใจหลักการบริหารอย่างแท้จริง ทั้งบุคลากรในองค์กร บริหารงบประมาณที่ได้รับให้เกิดความคุ้มค่าและประโยชน์สูงสุด บริหารแผนงานโครงการให้บรรลุเป้าหมาย และบริหารจัดการเทคโนโลยี เพื่อส่งเสริมและพัฒนาสหกรณ์ และกลุ่มเกษตรกรได้อย่างมีประสิทธิภาพสูงสุด อย่างไรก็ตาม รมช.เกษตรฯ มีความเป็นห่วงเกษตรกรในเรื่องสถานการณ์น้ํา เนื่องจากเกิดฝนทิ้งช่วง ปริมาณน้ํามีน้อย จึงสนับสนุนให้เกษตรกรปลูกพืชใช้น้ําน้อย หรือพืชที่เหมาะสมกับพื้นที่ ทดแทนการทํานาปรัง เพื่อสร้างรายได้แก่เกษตรกร.
รัฐบาลไทย-ข่าวทำเนียบรัฐบาล-ไอแบงก์พร้อม! เปิดให้ลูกค้าสแกน คิวอาร์โค้ด เข้าร่วมมาตรการให้ความช่วยเหลือลูกหนี้รายย่อย ระยะที่ 3
วันจันทร์ที่ 7 มิถุนายน 2564
ไอแบงก์พร้อม! เปิดให้ลูกค้าสแกน คิวอาร์โค้ด เข้าร่วมมาตรการให้ความช่วยเหลือลูกหนี้รายย่อย ระยะที่ 3
ไอแบงก์พร้อมเปิดระบบให้ลูกค้าสแกนคิวอาร์โค้ดลงทะเบียนร่วมมาตรการให้ความช่วยเหลือลูกหนี้รายย่อยระยะที่ 3 เพื่อช่วยเหลือลูกหนี้รายย่อยประเภทสินเชื่อบุคคล สินเชื่อที่อยู่อาศัย และสินเชื่อเช่าซื้อรถยนต์ ที่ได้รับผลกระทบจากโควิด–19 ระลอกใหม่
ธนาคารอิสลามแห่งประเทศไทย (ไอแบงก์) พร้อมเปิดระบบให้ลูกค้าสแกน คิวอาร์โค้ด ลงทะเบียน เข้าร่วมมาตรการให้ความช่วยเหลือลูกหนี้รายย่อย ระยะที่ 3 เพื่อช่วยเหลือลูกหนี้รายย่อยประเภทสินเชื่อบุคคล สินเชื่อที่อยู่อาศัยและสินเชื่อเช่าซื้อรถยนต์ ที่ได้รับผลกระทบจากการแพร่ระบาดของเชื้อไวรัสโควิด – 19 ระลอกใหม่ ครอบคลุมลูกค้าที่ได้รับผลกระทบระยะสั้นและระยะยาว โดยมาตรการนี้มีแนวทางให้ความช่วยเหลือ ดังนี้
• สินเชื่ออเนกประสงค์แบบไม่มีหลักประกันภายใต้กํากับ (ยกเว้นสินเชื่อสวัสดิการพนักงานบุคคลภายนอก (MOU)/สินเชื่อบําเหน็จบํานาญข้าราชการ/สินเชื่อ เสริมสร้างธุรกิจรายย่อยมุสลิม (MSMEs)) ลูกค้าสามารถขอลดค่างวดไม่เกิน 30% ของค่างวดเดิมระยะเวลา 6 เดือน โดยไม่ขยายระยะเวลาและให้นําไปชําระในงวดสุดท้าย
• สินเชื่อที่อยู่อาศัย / อเนกประสงค์ มีหลักประกัน ลูกค้าสามารถเลือกลดค่างวดไม่เกิน 30% ของค่างวดเดิม ระยะเวลา 6 เดือน หรือ พักชําระเงินต้น (ชําระเฉพาะกําไร) 6 เดือน หรือ พักชําระเงินต้น (ชําระเฉพาะกําไร) 3 เดือน และให้ปรับลดอัตรากําไรในระยะเวลาที่พักชําระหนี้ลง 25% เฉพาะบัญชีสินเชื่อที่อยู่ในช่วงการชําระค่างวดด้วยอัตรากําไรอ้างอิง SPRL (SPRL ของธนาคาร ปัจจุบัน = 7.40 ต่อปี) โดยทั้ง 3 ทางเลือกจะไม่ขยายระยะเวลาและให้นําไปชําระในงวดสุดท้าย
สําหรับลูกค้าที่ได้รับผลกระทบระยะยาว เช่น ถูกพักงาน หรือ ถูกให้ออกจากงาน ลูกค้าสามารถขอพักชําระเงินต้นและกําไร 3 เดือน โดยไม่ขยายระยะเวลา และให้นําไปชําระในงวดสุดท้าย
• สินเชื่อเช่าซื้อรถยนต์ พักชําระค่างวด 3 เดือนและขยายระยะเวลา 3 เดือน
สําหรับลูกค้าที่ได้รับผลกระทบระยะยาว ลูกค้าสามารถเลือกขอพักชําระค่างวด 3 เดือน หรือ ในกรณีที่ไม่สามารถชําระหนี้ต่อไปได้ ลูกค้าสามารถขอคืนรถ เพื่อขายทอดตลาด หากราคาขายประมูลจริงได้ต่ํากว่าภาระหนี้ธนาคารจะพิจารณาลดภาระหนี้ตามความเหมาะสม
สําหรับลูกค้าที่สนใจร่วมมาตรการสามารถลงทะเบียนโดยการสแกน คิวอาร์โค้ด กรอกข้อมูลแจ้งความประสงค์ได้ตั้งแต่วันนี้ - 31 ธันวาคม 2564 สอบถามข้อมูลเพิ่มเติมได้ที่ ibank Call Center 1302
รัฐบาลไทย-ข่าวทำเนียบรัฐบาล-ช้าก่อน! ไม่มีฉีดวัคซีนโควิดแบบ Walk in ที่สถานีกลางบางซื่อ
วันจันทร์ที่ 7 มิถุนายน 2564
ช้าก่อน! ไม่มีฉีดวัคซีนโควิดแบบ Walk in ที่สถานีกลางบางซื่อ
....
การให้บริการฉีดวัคซีนป้องกันโรคโควิด-19 แก่ประชาชน ณ สถานีกลางบางซื่อนั้น ยังไม่มีรูปแบบ Walk in แต่จะให้บริการประชาชน 2 กลุ่มหลัก คือ
- กลุ่มองค์กรที่ประสานมายังกระทรวงสาธารณสุข จํานวน 5,000 คน/วัน
- กลุ่มประชาชนทั่วไปที่ลงทะเบียนนัดหมายเข้ารับบริการฉีดวัคซีน ผ่านผู้ให้บริการสัญญาณโทรศัพท์มือถือ ได้แก่ ดีแทค (DTAC) เอไอเอส (AIS) ทรู (TRUE) และบริษัทโทรคมนาคมแห่งชาติจํากัด (มหาชน) จํานวน 5,000 คน/วัน
.
สําหรับศูนย์ฉีดวัคซีนดังกล่าว จะเริ่มให้บริการประชาชนตั้งแต่วันที่ 7 มิ.ย. – 31 ส.ค. 64 เวลา 09.00 – 20.00 น. โดยผู้เข้ารับการฉีดวัคซีน จะต้องยืนยันตัวตนโดยแสดง QR Code ที่ได้รับจากการจองคิวผ่านเครือข่ายมือถือทั้ง 4 เครือข่ายพร้อมแสดงบัตรประจําตัวประชาชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาให้ความช่วยเหลือประจำกรุงเทพมหานคร ครั้งที่ ๑๔/๒๕๖๔
วันจันทร์ที่ 7 มิถุนายน 2564
กระทรวงยุติธรรม พิจารณาให้ความช่วยเหลือประจํากรุงเทพมหานคร ครั้งที่ ๑๔/๒๕๖๔
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๔/๒๕๖๔
ในวันจันทร์ที่ ๗ มิถุนายน ๒๕๖๔ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๔/๒๕๖๔ โดยมีนายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม คณะอนุกรรมการ และผู้แทนจากหน่วยงานที่เกี่ยวข้องเข้าร่วม ณ ห้องประชุม ๑๐ - ๐๘ ชั้น ๑๐ อาคารที่ทําการกระทรวงยุติธรรม ผ่านระบบการประชุมทางไกล (Video Conference)
โดยที่ประชุมได้รับทราบผลการให้ความช่วยเหลือประชาชน ปีงบประมาณ ๒๕๖๔ (ภาพรวมทั่วประเทศ) ประกอบด้วย ผลการให้ความช่วยเหลือประชาชนตามภารกิจกองทุนยุติธรรม ผ่านระบบ JFReport แบ่งเป็นผู้มาขอรับคําปรึกษากฎหมาย และผู้มาขอรับความช่วยเหลือตามภารกิจของกองทุนยุติธรรม กรณีการช่วยเหลือประชาชนในการดําเนินคดี การขอปล่อยชั่วคราวผู้ต้องหาหรือจําเลย กรณีการช่วยเหลือผู้ถูกละเมิดฯ และกรณีการสนับสนุนในการให้ความรู้ทางกฎหมาย พร้อมทั้งพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ จํานวน ๑๘ ราย
รัฐบาลไทย-ข่าวทำเนียบรัฐบาล-พร้อมฉีดวัคซีนโควิด-19 ผู้ประกันตน ม.33 ล็อตแรก เริ่ม 7 มิ.ย. นี้
วันจันทร์ที่ 7 มิถุนายน 2564
พร้อมฉีดวัคซีนโควิด-19 ผู้ประกันตน ม.33 ล็อตแรก เริ่ม 7 มิ.ย. นี้
....
วันที่ 7 มิ.ย. นี้ ถือเป็นวันแรก ที่ผู้ประกันตนมาตรา 33 ในพื้นที่กรุงเทพฯ ที่ลงทะเบียนกับสถานประกอบการผ่านระบบ e-service ของสํานักงานประกันสังคมไว้แล้ว จะได้รับการฉีดวัคซีนโควิด-19 เพื่อควบคุมการแพร่ระบาดในสถานประกอบการ
.
สําหรับจุดบริการฉีดวัคซีนที่จัดเจรียมไว้ในพื้นที่ กทม. มี 45 จุด เช่น สนามกีฬาศูนย์เยาวชน ไทย-ญี่ปุ่น ดินแดง ,เอเชียทีค ,มหาวิทยาลัยธรรมศาสตร์ (ท่าพระจันทร์) ,มหาวิทยาลัยเกษตรศาสตร์ ,เซ็นทรัลเวิลด์ ห้างสรรพสินค้าบิ๊กซี และตามที่ตั้งสํานักงานใหญ่ของสถานประกอบการที่ลูกจ้าง/ผู้ประกันตนทํางานอยู่ เป็นต้น นอกจากนี้ ยังสามารถเข้ารับการฉีดวัคซีนได้ที่โรงพยาบาลในเครือประกันสังคม จํานวน 20 แห่ง ได้อีกด้วย
.
ขณะนี้ ได้เตรียมความพร้อมสถานที่ แพทย์ พยาบาล เภสัชกร อุปกรณ์ทางการแพทย์ ไว้ให้บริการเรียบร้อยครบถ้วนทุกจุดแล้ว โดยช่วงเช้าวันจันทร์ที่ 7 มิ.ย. นี้ นายกรัฐมนตรี และคณะ จะเดินทางมาตรวจเยี่ยมศูนย์ฉีดวัคซีนผู้ประกันตนมาตรา 33 ณ สนามกีฬาศูนย์เยาวชน ไทย-ญี่ปุ่น ดินแดง ด้วย
.
ขณะเดียวกัน ยังได้มีการกระจายวัคซีนฉีดไปยังจังหวัดเศรษฐกิจและพื้นที่อุตสาหกรรมต่าง ๆ ได้แก่ ปทุมธานี นนทบุรี สมุทรปราการ ชลบุรี ฉะเชิงเทรา ระยอง นครปฐม สมุทรสาคร เชียงใหม่ และเพชรบุรี เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมท่าอากาศยาน กระทรวงคมนาคม จัดฝึกอบรมทบทวนการตรวจค้นอาวุธและวัตถุอันตราย (Recurrent Screener)
วันจันทร์ที่ 7 มิถุนายน 2564
กรมท่าอากาศยาน กระทรวงคมนาคม จัดฝึกอบรมทบทวนการตรวจค้นอาวุธและวัตถุอันตราย (Recurrent Screener)
และหัวหน้าควบคุม (Screening Supervisor) ประจําปีงบประมาณ พ.ศ. 2564 รุ่นที่ 1 - 12
เมื่อวันที่ 7 มิถุนายน 2564 นายสมเกียรติ มณีสถิตย์ รองอธิบดีกรมท่าอากาศยาน ด้านโครงสร้างพื้นฐาน เป็นประธานเปิดการฝึกอบรมทบทวนการตรวจค้นอาวุธและวัตถุอันตราย (Recurrent Screener) และหัวหน้าควบคุม (Screening Supervisor) ประจําปีงบประมาณ พ.ศ. 2564 รุ่นที่ 1 - 12 จํานวน 260 คน โดยกลุ่มพัฒนาบุคคลและสวัสดิการ กรมท่าอากาศยาน ได้จัดฝึกอบรมดังกล่าวขึ้นระหว่างวันที่ 7-19 มิถุนายน 2564 ผ่านระบบวีดีโอคอนเฟอร์เรนซ์ (Video Conference) ซึ่งได้รับเกียรติจากนายสําอาง มั่นหมาย และ นายสุรวัจน์ บุญรอด วิทยากร (Instructor) จากบริษัท รักษาความปลอดภัยการ์ดฟอร์ซ อะวิเอชั่น จํากัด เป็นวิทยากรในการบรรยายฝึกอบรมดังกล่าว ณ ห้องประชุมจันทรางศุ ชั้น 10 และห้องประชุมศูนย์ค้นหาและช่วยเหลืออากาศยานและเรือประสบภัย กรมท่าอากาศยาน
สําหรับการฝึกอบรมทบทวนการตรวจค้นอาวุธและวัตถุอันตราย (Recurrent Screener) และหัวหน้าควบคุม (Screening Supervisor) มีวัตถุประสงค์เพื่อทบทวนความรู้ ทักษะการปฏิบัติงานด้านการตรวจค้น และกฎระเบียบ ข้อบังคับที่ปรับปรุงใหม่ รวมถึงสร้างความตระหนักด้านการรักษาความปลอดภัยด้านการบิน ให้กับเจ้าหน้าที่ตรวจอาวุธและวัตถุอันตรายได้คงความรู้ ทักษะ สมรรถนะ สําหรับปฏิบัติงานในการรักษาความปลอดภัยท่าอากาศยาน
โดยหัวข้อในการฝึกอบรมแบ่งออกเป็น 4 ส่วนดังนี้
1. การฝึกอบรมความตระหนักรู้ด้านการรักษาความปลอดภัย (Security Awareness)
2. การฝึกอบรมเกี่ยวกับทักษะที่จําเป็นในการปฏิบัติหน้าที่ (Security Screener)
3. การฝึกอบรมเฉพาะด้านของหัวหน้าควบคุม (Screening Supervisor)
4. ภาษาอังกฤษสําหรับเจ้าหน้าที่ตรวจอาวุธและวัตถุอันตราย (English for Airport Screener)
ซึ่งการฝึกอบรมดังกล่าวเป็นไปตามการบังคับใช้แผนฝึกอบรมการรักษาความปลอดภัยการบินพลเรือนแห่งชาติ (National Civil Aviation Security Training Programme for the Kingdom of Thailand : NCASTP) ของสํานักงานการบินพลเรือนแห่งประเทศไทย และแผนฝึกอบรมการรักษาความปลอดภัยด้านการบินกรมท่าอากาศยาน (Aviation Security Training Programme for Department of Airport : ASTP for DOA) ซึ่งกําหนดให้ต้องได้รับการฝึกอบรมทบทวนทุกปี เพื่อทําให้มั่นใจว่าเจ้าหน้าที่ตรวจอาวุธและวัตถุอันตรายของกรมท่าอากาศยานคงไว้ซึ่งความรู้และคุณสมบัติของใบรับรองพนักงานตรวจค้นตามที่กําหนดไว้ในแผนฝึกอบรมการรักษาความปลอดภัยด้านการบินกรมท่าอากาศยาน (ASTP for DOA) และมีประสิทธิภาพในการปฏิบัติงานด้านการตรวจค้นอยู่เสมอ
รัฐบาลไทย-ข่าวทำเนียบรัฐบาล-ไทยรับมอบวัคซีนจาก บ.แอสตร้าเซนเนก้า แล้ว 1.8 ล้านโดส
วันจันทร์ที่ 7 มิถุนายน 2564
ไทยรับมอบวัคซีนจาก บ.แอสตร้าเซนเนก้า แล้ว 1.8 ล้านโดส
....
ข่าวดีที่หลายคนรอคอย! บ.แอสตร้าเซเนก้า (ประเทศไทย) จํากัด ได้ส่งมอบวัคซีนป้องกันโรคโควิด-19 ที่ผลิตในประเทศไทยให้กับรัฐบาลล็อตแรกแล้ว จํานวน 1.8 ล้านโดส เพื่อนําไปกระจายสู่จังหวัดต่าง ๆ สําหรับการฉีดวัคซีนให้กับประชาชนกลุ่มเสี่ยง คือ กลุ่มผู้สูงอายุ และกลุ่ม 7 โรคเรื้อรัง พร้อมกันทั่วประเทศ 7 มิ.ย. 64
.
พร้อมกันนี้ นายเจมส์ ทีก ประธาน บ.แอสตร้าเซเนก้า (ประเทศไทย) ได้ยืนยันว่า หลังจากนี้จะทยอยส่งวัคซีนให้ประเทศไทยจนครบตามสัญญา ซึ่งวัคซีนทุกล็อตที่ได้มีการส่งมอบจะต้องผ่านการตรวจสอบคุณภาพอย่างเคร่งครัด
.
ดังนั้น แผนการกระจายวัคซีนป้องกันโรคโควิด-19 จะยังคงเป็นไปตามเดิม ไม่มีการเลื่อนฉีดวัคซีนแต่อย่างใด โดยรัฐบาลจะเดินหน้าฉีดวัคซีนโดยเร็วที่สุด ให้ครอบคลุมประชาชนในประเทศอย่างน้อย 70% ในปี 2564
Cr. กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุมประพฤติ นำผู้ได้รับพักโทษ เข้าโครงการ “โคก หนอง นา โมเดล” เสริมทักษะชีวิตต่อยอดวิชาชีพ เพื่อดำเนินชีวิตตามแบบเศรษฐกิจพอเพียง
วันจันทร์ที่ 7 มิถุนายน 2564
กระทรวงยุติธรรม โดยกรมคุมประพฤติ นําผู้ได้รับพักโทษ เข้าโครงการ “โคก หนอง นา โมเดล” เสริมทักษะชีวิตต่อยอดวิชาชีพ เพื่อดําเนินชีวิตตามแบบเศรษฐกิจพอเพียง
กระทรวงยุติธรรม โดยกรมคุมประพฤติ นําผู้ได้รับพักโทษ เข้าโครงการ “โคก หนอง นา โมเดล” เสริมทักษะชีวิตต่อยอดวิชาชีพ เพื่อดําเนินชีวิตตามแบบเศรษฐกิจพอเพียง และนําความรู้ความสามารถไปดําเนินชีวิตและใช้ประกอบอาชีพต่อไป
นายวิตถวัลย์ สุนทรขจิต อธิบดีกรมคุมประพฤติ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายให้สํานักงานคุมประพฤติทั่วประเทศ เร่งให้ความรู้แนวคิด “โคก หนอง นา โมเดล” แก่ผู้ถูกคุมความประพฤติที่ได้รับพักโทษ กรณีมีเหตุพิเศษ และนักโทษเด็ดขาดที่มีโทษระยะสั้น เพื่อให้เป็นไปตามเงื่อนไขพิเศษ สําหรับผู้ที่ยังไม่เคยผ่านอบรมโครงการพระราชทานในพระบาทสมเด็จพระวชิรเกล้าเจ้าอยู่หัว “โคกหนองนาแห่งน้ําใจและความหวัง กรมราชทัณฑ์” จึงต้องเข้ารับการอบรมหลักสูตรตามที่กรมคุมประพฤติกําหนด ซึ่งโครงการดังกล่าวเป็นโมเดลต้นแบบที่ได้น้อมนําพระราชดํารัสของในหลวง รัชกาลที่ 9 ที่ได้พระราชทานไว้ในเรื่องเศรษฐกิจพอเพียงและเกษตรทฤษฎีใหม่ เพื่อใช้บริหารจัดการน้ําและพื้นที่ทําการเกษตร รวมถึงการนําความรู้ความสามารถไปดําเนินชีวิตและใช้ประกอบอาชีพต่อไป
อย่างไรก็ตาม โครงการโคก หนอง นา โมเดล เป็นส่วนหนึ่งของหลักสูตรแก้ไขฟื้นฟูผู้ถูกคุมความประพฤติ ที่ได้รับการพักโทษ ซึ่งกรมคุมประพฤติ มุ่งหวังที่จะสร้างจุดเปลี่ยนในชีวิตให้กับผู้ถูกคุมประพฤติ โดยน้อมนําปรัชญาเศรษฐกิจพอเพียงไปปรับใช้จริงในการดําเนินชีวิต มุ่งเน้นให้ปรับเปลี่ยนแนวความคิด ได้เรียนรู้ทักษะชีวิต เพื่อมองเห็นคุณค่าในตนเอง ผ่านการวางเป้าหมายในชีวิต จนสามารถพึ่งพาตนเองได้ในอนาคต รวมทั้งเป็นการสร้างกําลังใจและสร้างโอกาสในการกลับคืนสู่สังคมด้วย
รัฐบาลไทย-ข่าวทำเนียบรัฐบาล-ธ.ก.ส. เตือนระวังผู้แอบอ้างใช้โลโก้ธนาคาร ปล่อยเงินกู้ทาง Facebook
วันจันทร์ที่ 7 มิถุนายน 2564
ธ.ก.ส. เตือนระวังผู้แอบอ้างใช้โลโก้ธนาคาร ปล่อยเงินกู้ทาง Facebook
ธ.ก.ส.เตือนเกษตรกรลูกค้าและประชาชนทั่วไป ระวังการแอบอ้างโดยใช้ตราสัญลักษณ์ของธนาคารทําการปล่อยเงินกู้ผ่านทาง Facebook  ย้ํา ธ.ก.ส. ไม่มีส่วนเกี่ยวข้องกับบัญชีดังกล่าวและไม่มีนโยบายปล่อยเงินกู้ผ่าน Facebook แต่อย่างใด
ธ.ก.ส. เตือน ! เกษตรกรลูกค้าและประชาชนทั่วไป ระวังการแอบอ้างโดยใช้ตราสัญลักษณ์ของธนาคารทําการปล่อยเงินกู้ผ่านทาง Facebook ย้ํา ! ธ.ก.ส. ไม่มีส่วนเกี่ยวข้องกับบัญชีดังกล่าวและไม่มีนโยบายปล่อยเงินกู้ผ่าน Facebook แต่อย่างใด โดยมี Facebook Page ที่เป็นทางการของธนาคารคือ “ธกส BAAC Thailand” และ “ธกส บริการด้วยใจ” มุ่งเน้นการสื่อสารผลิตภัณฑ์ บริการและกิจกรรมต่าง ๆ กับลูกค้าเท่านั้น หากพบเห็นการแอบอ้างต่าง ๆ สามารถแจ้ง ได้ที่ Call Center 02 555 0555
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ไม่หวังดีใช้ช่องทาง Facebook โดยใช้ชื่อบัญชี “Sara Sourour” แอบอ้างใช้ตราสัญลักษณ์ของธนาคาร และมีการโพสต์เสนอเงินกู้ตามช่องแสดงความคิดเห็น นั้น
ธ.ก.ส. ขอเรียนว่า ธ.ก.ส. ไม่มีส่วนเกี่ยวข้องกับบัญชี Facebook ดังกล่าว อีกทั้งธนาคารไม่มีนโยบายในการปล่อยสินเชื่อผ่านทาง Facebook จึงขอให้เกษตรกรลูกค้าและประชาชนทั่วไปอย่าหลงเชื่อบุคคลดังกล่าว
ทั้งนี้ ธ.ก.ส. มี Facebook Page ที่เป็นทางการคือ “ธกส BAAC Thailand” เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสําคัญไปยังลูกค้า และ Facebook Page “ธกส บริการด้วยใจ” เพื่อเป็นช่องทางสอบถามข้อมูล ให้ความช่วยเหลือและรับข้อร้องเรียนจากลูกค้า อีกทั้งยังมี LINE Official : BAAC Family ที่เป็นช่องทางในการสื่อสารข้อมูลข่าวสารด้านผลิตภัณฑ์ การให้บริการไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับ ธ.ก.ส. เท่านั้น ซึ่งหากถูกต้องตามหลักเกณฑ์จึงจะนัดหมายทําสัญญาต่อไป โดยจุดสังเกต LINE Official : BAAC Family จะมีโลโก้ ธ.ก.ส. และสัญลักษณ์รูปโล่สีเขียวที่บริเวณหน้าชื่อและมียอดผู้ติดตามปัจจุบันกว่า 8 ล้านคน
นายสมเกียรติกล่าวอีกว่า ในปัจจุบันมีการหลอกลวงจากมิจฉาชีพในหลากหลายรูปแบบผ่านช่องทางสื่อสังคมออนไลน์ ธ.ก.ส. จึงขอให้ท่านใช้ความระมัดระวังมากยิ่งขึ้นในการติดต่อหรือทําธุรกรรมออนไลน์ หากพบเห็นการแอบอ้างต่าง ๆ หรือต้องการสอบถามรายละเอียดเพิ่มเติม ติดต่อได้ที่ Call Center 02 555 0555 ได้ตลอด 24 ชั่วโมง รวมถึงช่องทางเว็บไซต์ www.baac.or.th Facebook Page “ธกส BAAC Thailand” และ “ธกส บริการด้วยใจ” ทั้งนี้ ธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
รัฐบาลไทย-ข่าวทำเนียบรัฐบาล-ตอบโจทย์ตลาดสมุนไพร
วันจันทร์ที่ 7 มิถุนายน 2564
ตอบโจทย์ตลาดสมุนไพร
“เฉลิมชัย” ตอบโจทย์ตลาดสมุนไพร สั่งตั้งคณะกรรมการขับเคลื่อนการพัฒนาพืชสมุนไพรไทย มุ่งส่งเสริมและพัฒนาให้เกิดการรวมกลุ่มกันผลิตภายใต้ระบบส่งเสริมเกษตรแปลงใหญ่
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยว่าปัจจุบันแนวโน้มการบริโภคสมุนไพรและผลิตภัณฑ์สมุนไพรในไทยพบว่าตั้งแต่ปี2560 - 2563มีอัตราการเติบโตประมาณ10%ต่อปีขณะที่พื้นที่ปลูกสมุนไพรมีจํานวนเพิ่มขึ้นเช่นกันโดยมีปัจจัยมาจากความต้องการของตลาดและนโยบายการส่งเสริมทั้งของกระทรวงเกษตรและสหกรณ์และหน่วยงานที่เกี่ยวข้องเช่นกระทรวงสาธารณสุขที่มีนโยบายส่งเสริมให้โรงพยาบาลของรัฐนําสมุนไพรมาใช้ในการรักษาโรคควบคู่กับการใช้ยาแผนปัจจุบันเป็นต้นและจากสถานการณ์การแพร่ระบาดของโรคโควิด-19ยังส่งผลทําให้ประชาชนหันมาใส่ใจดูแลเรื่องสุขภาพกันมากขึ้นโดยเฉพาะคนรุ่นใหม่ได้หันมาให้ความสนใจในการบริโภคสมุนไพรซึ่งพบว่ามูลค่าของผลิตภัณฑ์สมุนไพรภายในประเทศมีอัตรการเติบโตเฉลี่ย10.3%ภายหลังประกาศใช้แผนแม่บทแห่งชาติว่าด้วยการพัฒนาสมุนไพรไทยฉบับที่1พ.ศ.2560 - 64ซึ่งเป็นอัตราการเติบโตมากกว่าจีนที่เติบโตเฉลี่ย5.06%ญี่ปุ่น0.85%และเกาหลีใต้5.43%ขณะที่ในตลาดโลกพบว่ามีมูลค่าการบริโภคสมุนไพรมีแนวโน้มเพิ่มมากขึ้นเช่นกัน
อย่างไรก็ตามกระทรวงเกษตรฯได้เล็งเห็นโอกาสทางการตลาดของพืชสมุนไพรที่มีทิศทางการขยายตัวเพิ่มมากขึ้นซึ่งนับเป็นผลดีกับเกษตรกรจึงมีนโยบายขับเคลื่อนการพัฒนาพืชสมุนไพรไทยและพืชทางเลือกอื่นๆโดยเน้นให้เกิดความเชื่อมโยงในการพัฒนาตลอดห่วงโซ่อุปทานตั้งแต่ต้นทางกลางทางและปลายทางโดยใช้หลักการ“ตลาดนําการผลิต”ที่เน้นผลิตพืชที่มีศักยภาพมีความต้องการของตลาดและที่สําคัญสอดล้องกับนโยบายของรัฐบาลที่ได้ให้ความสําคัญกับการพัฒนาสมุนไพรไทยซึ่งเป็นภูมิปัญญาและทรัพยากรของประเทศ
ด้านดร.ทองเปลวกองจันทร์ปลัดกระทรวงเกษตรและสหกรณ์กล่าวเพิ่มเติมว่ากระทรวงเกษตรฯได้มีการตั้งคณะกรรมการขับเคลื่อนการพัฒนาพืชสมุนไพรไทยเพื่อขับเคลื่อนการดําเนินงานร่วมกับหน่วยงานที่เกี่ยวข้องซึ่งได้มีการตั้งคณะอนุกรรมการวัตถุดิบสมุนไพรและคณะทํางานขับเคลื่อนพัฒนาผลิตผลสมุนไพรที่มีศักยภาพมาขับเคลื่อนการดําเนินงานให้เกิดประสิทธิภาพมากยิ่งขึ้นนอกจากนี้ยังได้จัดทําแผนที่ความเหมาะสมของที่ดินสําหรับปลูกพืชสมุนไพร(Land Suitability)ที่สําคัญและเป็นที่ต้องการของตลาดจํานวน24ชนิดได้แก่ขมิ้นชันไพลบัวบกกระชายดําฟ้าทะลายโจรกระชายเหลืองกระวานข่าขิงคําฝอยตะไคร้บุกพริกไทยและว่านชักมดลูกกระเจี๊ยบแดงเก๊กฮวยดีปลีบอระเพ็ดพญายอเพชรสังฆาตมะระขี้นกมะลิมะแว้งเครือมะแว้งต้น
“จากการที่ได้เปิดให้เกษตรกรผู้ปลูกสมุนไพรมาขึ้นทะเบียนพบว่าเกษตรกรที่มาขึ้นทะเบียนรวม2,866ครัวเรือนส่วนใหญ่เป็นเกษตรกรรายย่อยดังนั้นกระทรวงเกษตรและสหกรณ์จึงมอบหมายให้กรมส่งเสริมการเกษตรดําเนินการส่งเสริมและพัฒนาให้เกิดการรวมกลุ่มกันผลิตภายใต้ระบบส่งเสริมเกษตรแปลงใหญ่ซึ่งปัจจุบันสามารถจัดตั้งเกษตรแปลงใหญ่สมุนไพรได้ถึง34แปลงใน21จังหวัดเกษตรกรสมาชิก1,531รายคิดเป็นพื้นที่5,500ไร่และเพื่อยกระดับการผลิตในปี2565กรมส่งเสริมการเกษตรได้เสนอของบประมาณจัดทําโครงการส่งเสริมประสิทธิภาพการผลิตสินค้าพืชสมุนไพรเพื่อขยายกลุ่มเกษตรกรเป้าหมายให้ครอบคลุมพื้นที่ทั้ง77จังหวัดด้วย"ดร.ทองเปลวกล่าว
รัฐบาลไทย-ข่าวทำเนียบรัฐบาล-เปิดงบ 2,800 ล้าน ไทยทุ่มพัฒนาวัคซีนโควิด-19 ใช้เองในประเทศ
วันจันทร์ที่ 7 มิถุนายน 2564
เปิดงบ 2,800 ล้าน ไทยทุ่มพัฒนาวัคซีนโควิด-19 ใช้เองในประเทศ
....
เมื่อผู้เชี่ยวชาญพิจารณาว่า โรคโควิด-19 น่าจะเกิดขึ้นอีกในอนาคต คล้ายกับไข้หวัดใหญ่ที่วนเวียนมาทุกปี รัฐบาลจึงทุ่มงบประมาณกว่า 2,800 ล้านบาท เพื่อวิจัยและพัฒนา เพื่อให้ไทยผลิตวัคซีนใช้เองได้ในระยะยาว
.
แบ่งเป็นงบชุดแรก 1,810.68 ล้านบาท ตามมติ ครม. เมื่อวันที่ 29 ธ.ค.63 จัดสรรให้สถาบันวัคซีนแห่งชาติ นําไปสนับสนุนการวิจัยแก่หน่วยงานทั้งรัฐและเอกชน ได้แก่
.
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการกองทุนยุติธรรม ครั้งที่ ๔/๒๕๖๔ ผ่านระบบการประชุมทางไกล (Video Conference)
วันจันทร์ที่ 7 มิถุนายน 2564
กระทรวงยุติธรรม ประชุมคณะกรรมการกองทุนยุติธรรม ครั้งที่ ๔/๒๕๖๔ ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๔ เพื่อพิจารณาความคืบหน้าผลการดําเนินงานตามบันทึกข้อตกลงการประเมินของกองทุนยุติธรรม ประจําปีบัญชี ๒๕๖๔
ในวันจันทร์ที่ ๗ มิถุนายน ๒๕๖๔ เวลา ๑๐.๐๐ น. ณ ห้องประชุม ๑๐ - ๐๘ อาคารกระทรวงยุติธรรม ถนนแจ้งวัฒนะ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๔ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม และคณะกรรมการฯ เข้าร่วมฯ
ในการนี้ ที่ประชุมได้รายงานความคืบหน้าผลการดําเนินงานตามบันทึกข้อตกลงการประเมินของกองทุนยุติธรรม ประจําปีบัญชี ๒๕๖๔ ผลการช่วยเหลือเยียวยาแก่ผู้เสียหายและจําเลยในคดีอาญาของสํานักงานช่วยเหลือทางการเงินแก่ผู้เสียหายและจําเลยในคดีอาญา ความคืบหน้าด้านคดี รวมทั้งผลการดําเนินงานทุนหมุนเวียน ประจําปีบัญชี ๒๕๖๓ (ฉบับสมบูรณ์)
ทั้งนี้ คณะกรรมการฯ ได้หารือร่วมกันในการพิจารณาจัดทํา/ทบทวนแผนงานด้านดิจิทัลและระบบฐานข้อมูล ประกอบด้วย ๑. แผนปฏิบัติการดิจิทัลกองทุนยุติธรรม (พ.ศ.๒๕๖๓ - ๒๕๖๕) ฉบับทบทวน และ (ร่าง) แผนปฏิบัติการดิจิทัล ประจําปี พ.ศ.๒๕๖๕ และ ๒. แผนพัฒนาระบบฐานข้อมูลกองทุนยุติธรรม (พ.ศ.๒๕๖๓ - ๒๕๖๕) ฉบับทบทวนและ (ร่าง) แผนพัฒนาระบบฐานข้อมูล ประจําปี พ.ศ.๒๕๖๕
นอกจากนี้ ได้พิจารณาแผนปฏิบัติการด้านกองทุนยุติธรรม ระยะที่ ๑ (พ.ศ.๒๕๖๓ – ๒๕๖๕) ฉบับทบทวนและ (ร่าง) แผนปฏิบัติการกองทุนยุติธรรม ประจําปีบัญชี ๒๕๖๕ ตลอดจนแบบรายงานผลการสนับสนุนโครงการให้ความรู้ทางกฎหมายแก่ประชาชนอีกด้วย
รัฐบาลไทย-ข่าวทำเนียบรัฐบาล-เปิดเงื่อนไข “ยิ่งใช้ยิ่งได้” รับ e-Voucher คืนสูงสุด 7,000 บาท
วันจันทร์ที่ 7 มิถุนายน 2564
เปิดเงื่อนไข “ยิ่งใช้ยิ่งได้” รับ e-Voucher คืนสูงสุด 7,000 บาท
....
ชวนมาทําความรู้จักโครงการใหม่แกะกล่อง ซึ่งอยู่ในมาตรการเยียวยาโควิด-19 รอบใหม่ ที่ผู้คนให้ความสนใจก็คือ "ยิ่งใช้ยิ่งได้"
รัฐบาลไทย-ข่าวทำเนียบรัฐบาล-ผู้ว่าการการยาสูบแห่งประเทศไทย ตรวจเยี่ยม รพ.สวนเบญจกิติฯ ฉีดวัคซีน COVID-19 วันแรก
วันจันทร์ที่ 7 มิถุนายน 2564
ผู้ว่าการการยาสูบแห่งประเทศไทย ตรวจเยี่ยม รพ.สวนเบญจกิติฯ ฉีดวัคซีน COVID-19 วันแรก
ผู้ว่าการการยาสูบแห่งประเทศไทยลงพื้นที่ตรวจเยี่ยมศูนย์ฉีดวัคซีน โรงพยาบาลสวนเบญจกิติเฉลิมพระเกียรติ ๘๔ พรรษา ในวันแรกของการฉีดวัคซีนเต็มรูปแบบวาระแห่งชาติ ตามที่ ศบค. กําหนดนโยบาย
เมื่อวันที่ 7 มิถุนายน 2564 นายภาณุพล รัตนกาญจนภัทร ผู้ว่าการการยาสูบแห่งประเทศไทย ลงพื้นที่ตรวจเยี่ยมศูนย์ฉีดวัคซีน โรงพยาบาลสวนเบญจกิติเฉลิมพระเกียรติ ๘๔ พรรษา ในวันแรกของการฉีดวัคซีนเต็มรูปแบบวาระแห่งชาติ ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กําหนดนโยบาย โดยให้บริการสําหรับพนักงานการยาสูบแห่งประเทศไทย อดีตพนักงาน ครอบครัวพนักงาน ตลอดจนประชาชนทั่วไปที่ลงทะเบียนและได้รับการยืนยันวันที่ฉีดวัคซีนผ่านระบบหมอพร้อมหรือ SMS แล้ว ซึ่งโรงพยาบาลสวนเบญจกิติฯ ได้จัดเตรียมอาคาร 2 เป็นสถานที่สําหรับการให้บริการฉีดวัคซีน เปิดให้บริการวันละ 120 คน รอบเช้า เวลา 09.00 - 11.30 น. และรอบบ่าย เวลา 13.00 - 15.00 น.
ผู้ว่าการการยาสูบแห่งประเทศไทย กล่าวว่า โรงพยาบาลสวนเบญจกิติฯ มีความพร้อมในการเป็นศูนย์ฉีดวัคซีน เนื่องจากมีสถานที่กว้างขวางสะดวกสบาย ไม่แออัด มีสถานที่จอดรถเพียงพอ มีคณะผู้บริหารโรงพยาบาล เจ้าหน้าที่บุคลากรทางการแพทย์ดูแลอย่างใกล้ชิด และมีการให้บริการที่รวดเร็วเป็นระบบ ผู้รับบริการจึงไม่ต้องใช้เวลารอนาน นอกจากนี้ โรงพยาบาลสวนเบญจกิติฯ ยังพร้อมที่จะให้บริการประชาชนทุกระดับประทับใจ ด้วยบริการทางการแพทย์แบบครบวงจรที่มีมาตรฐานเทียบเท่าเอกชน โดยแพทย์ผู้เชี่ยวชาญทั้งการรักษาโรคทั่วไป แพทย์เฉพาะทาง คลินิกชะลอวัย ศูนย์ไตเทียม คลินิกผิวหนัง และศูนย์ดูแลผู้สูงอายุ บนทําเลที่ตั้งใกล้กับสวนเบญจกิติ สวนสาธารณะแห่งใหม่ใจกลางกรุงเทพมหานคร
รัฐบาลไทย-รมว.วธ เป็นประธานพิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสมหามงคลวันเฉลิมพระชนมพรรษา ๓ มิถุนายน ๒๕๖๔
วันจันทร์ที่ 31 พฤษภาคม 2564
รมว.วธ เป็นประธานพิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสมหามงคลวันเฉลิมพระชนมพรรษา ๓ มิถุนายน ๒๕๖๔
พิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี วันที่ ๓ มิถุนายน ๒๕๖๔ ณ วัดโมลีโลกยาราม เขตบางกอกใหญ่ กรุงเทพฯ
วันที่ ๓๑ พฤษภาคม ๒๕๖๔ เวลา ๑๐.๐๐ น. พระธรรมราชานุวัตร เจ้าอาวาสวัดโมลีโลกยาราม ประธานพิธีฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม ประธานในพิธี พร้อมด้วย นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา และผู้บริหารกระทรวงวัฒนธรรม ร่วมพิธีเจริญพระพุทธมนต์ และถวายภัตตาหารเพลแด่พระภิกษุสงฆ์สามเณร เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี วันที่ ๓ มิถุนายน ๒๕๖๔ ณ วัดโมลีโลกยาราม เขตบางกอกใหญ่ กรุงเทพฯ
รัฐบาลไทย-ข่าวทำเนียบรัฐบาล-กรมเจ้าท่า ขุดลอกร่องน้ำ กำจัดผักตบชวา ภารกิจกรมเจ้าท่า เพื่อความสุขของประชาชน
วันจันทร์ที่ 31 พฤษภาคม 2564
กรมเจ้าท่า ขุดลอกร่องน้ํา กําจัดผักตบชวา ภารกิจกรมเจ้าท่า เพื่อความสุขของประชาชน
...
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยว่า กรมเจ้าท่าได้เร่งภารกิจขุดลอก จัดเก็บผักตบชวาและวัชพืชเพื่อบํารุงรักษาสภาพแวดล้อมทางน้ําในแม่น้ําเจ้าพระยา เพิ่มประสิทธิภาพการระบายน้ํา ลดอุทกภัย เพื่อช่วยเหลือประชาชน ตามนโยบายรัฐบาลและกระทรวงคมนาคม โดยปัจจุบันได้ร่วมบูรณาการกับหน่วยงานที่เกี่ยวข้องลงพื้นที่ขับเคลื่อนภารกิจอย่างต่อเนื่อง
กรมเจ้าท่า โดยสํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 2 ได้เปิดหน่วยปฏิบัติงานขุดลอกแม่น้ําเจ้าพระยา บริเวณจุดที่ 1 ตําบลพยุหะ ตําบลน้ําทรง อําเภอพยุหะคีรี จังหวัดนครสวรรค์ เปิดหน่วยปฏิบัติงานฯ เมื่อวันที่ 16 ธันวาคม 2563 มีนายสุธี สิทธิการ ปฏิบัติหน้าที่หัวหน้าหน่วยฯ ใช้เรือเจ้าท่า ข.33 เรือเจ้าท่า 233 เป็นเครื่องจักรปฏิบัติงาน ซึ่งพื้นที่ดังกล่าวเป็นพื้นที่ที่น้ํากัดเซาะบ้านเรือนริมแม่น้ําได้รับความเสียหาย จึงได้แก้ไขโดยเพิ่มความกว้างที่ก้นร่องน้ําตามแผนการขุดลอก 40 เมตร ยาว 1,550 เมตร ระดับที่ก้นร่องน้ํา 6 เมตร (MSL) ปริมาณวัสดุขุดลอก 250,058 ลูกบาศก์เมตร ปัจจุบันดําเนินการได้ขุดลอกได้ 207,213 ลูกบาศก์เมตร คิดเป็น 82.86 %
จุดที่ 2 บริเวณแม่น้ําเจ้าพระยา ตําบลธรรมมูล ตําบลบ้านกล้วย อําเภอเมือง จังหวัดชัยนาท มีนายกฤษณะ เกตุแก้ว ปฏิบัติหน้าที่หัวหน้าหน่วยฯ เร่งดําเนินการกําจัดผักตบชวา บริเวณเหนือเขื่อนเจ้าพระยา ที่มีปริมาณมากถึง 35,000 ตันอย่างเร่งด่วน ด้วยผักตบชวาดังกล่าวได้สะสมในพื้นที่อําเภอเมืองชัยนาท ก่อนจะไหลตามกระแสน้ํามาสะสมตัวหน้าเขื่อนเจ้าพระยา(เขื่อนชัยนาท) ซึ่งกรมเจ้าท่าได้เริ่มดําเนินการตั้งแต่เมื่อวันที่ 2 มีนาคม 2564 ใช้เรือเจ้าท่า ผ.4,ผ.401,ผ.402,ผ.403 เป็นเครื่องจักรปฏิบัติงาน มีประสิทธิภาพในการเก็บปริมาณ 300 ตัน/วัน คาดว่าจะดําเนินการแล้วเสร็จภายในเดือน มิถุนายน 2564 ปัจจุบันดําเนินการจัดเก็บได้ปริมาณ 26,057 ตัน คิดเป็น 74.45 % รวมที่ดําเนินการเก็บได้แล้วทั้งหมด ปริมาณ 67,611 ตัน
อธิบดีกรมเจ้าท่า กล่าวเพิ่มเติม อย่างไรก็ตามภารกิจการขุดลอกและบํารุงรักษาทางน้ํา เป็น 1 ในหลาย ๆ ภารกิจของกรมเจ้าท่า สําหรับแม่น้ําเจ้าพระยา เป็นแม่น้ําสายหลักสําคัญของประเทศสามารถระบายน้ําที่ไหลหลากในช่วงฤดูฝนลงสู่อ่าวไทย ทําให้การขุดลอก จัดเก็บผักตบชวาและวัชพืชที่กีดขวางทางน้ํา จึงเป็นภารกิจเร่งด่วนเพื่อแก้ไขความตื้นเขินของแม่น้ํา บรรเทาอุทกภัย เพิ่มประสิทธิภาพการระบายน้ํา การสัญจรทางน้ํา ในเวลาเดียวกันได้เพิ่มพื้นที่รับน้ําไว้ใช้ในฤดูแล้ง และยังเกิดผลพลอยได้จากการนําวัสดุที่ได้จากการขุดลอกนําไปซ่อมแซมตลิ่งที่ถูกน้ํากัดเซาะถนนและบ้านเรือนจนพังเสียหาย และภายหลังภารกิจขุดลอก กรมเจ้าท่าได้ร่วมรณรงค์กับหน่วยงานในพื้นที่และประชาชน ปล่อยพันธุ์ปลาท้องถิ่นเพื่อรักษาระบบนิเวศแม่น้ําเป็นการฟื้นฟูสภาพลําน้ําให้กลับมาสามารถอุปโภคบริโภคได้อย่างยั่งยืน
รัฐบาลไทย-ข่าวทำเนียบรัฐบาล-สมาคมสภาสังคมสงเคราะห์ฯ ร่วมกับ พม. มอบอาหารโครงการน้ำพระทัยพระราชทานให้กลุ่มเปราะบางในพื้นที่เขตพญาไท กทม.
วันจันทร์ที่ 31 พฤษภาคม 2564
สมาคมสภาสังคมสงเคราะห์ฯ ร่วมกับ พม. มอบอาหารโครงการน้ําพระทัยพระราชทานให้กลุ่มเปราะบางในพื้นที่เขตพญาไท กทม.
สมาคมสภาสังคมสงเคราะห์ฯ ร่วมกับ พม. มอบอาหารโครงการน้ําพระทัยพระราชทานให้กลุ่มเปราะบางในพื้นที่เขตพญาไท กทม.
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยพสกนิกรที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยสมาคมสภาสังคมสงเคราะห์แห่งประเทศไทย ในพระบรมราชูปถัมภ์ จึงดําเนินโครงการน้ําพระทัยพระราชทาน ให้ประชาชนที่ประสบปัญหาความเดือดร้อน ด้วยการนําอาหารกล่องพระราชทานไปมอบให้ประชาชนในชุมชนต่างๆ วันละ 300 กล่อง เป็นระยะเวลา 35 วัน รวมจํานวนทั้งสิ้น 10,500 กล่อง ซึ่งในวันที่30 พ.ค. 64สมาคมสภาสังคมสงเคราะห์ฯ ร่วมกับ กระทรวงการพัฒนาสังคมและความมั่นคงของมนุษย์ (พม.) สนับสนุนโดย โครงการสลากการกุศล ได้ลงพื้นที่เขตพญาไท กทม. เพื่อมอบอาหารโครงการน้ําพระทัยพระราชทาน จํานวน 300 กล่อง ให้แก่ประชาชนกลุ่มเปราะบาง ได้แก่ เด็ก ผู้สูงอายุ คนพิการ คนไร้บ้าน และคนไร้ที่พึ่ง ที่ได้รับผลกระทบจากการแพร่ระบาดของโรคโควิด-19 ณ ชุมชนสุขสวัสดิ์ ชุมชนมะกอกกลางสวน ชุมชนมะกอกส่วนหน้า โดยมี นางรัชนี วัชรีวงศ์ ณ อยุธยา เลขาธิการสมาคมสภาสังคมสงเคราะห์ฯ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) และ นายบุญยอด สุขถิ่นไทย คณะทํางานรัฐมนตรีว่าการกระทรวงการพัฒนาสังคมและความมั่นคงของมนุษย์ เป็นผู้แทนมอบให้แก่ผู้นําชุมชน
รัฐบาลไทย-ข่าวทำเนียบรัฐบาล-ทีม พม. เรามีเรา ลงพื้นที่ กทม. ฝั่งธนบุรี เร่งช่วยเหลือผู้สูงอายุป่วยติดเตียงและกลุ่มเปราะบางเดือดร้อนจากโรคโควิด-19 ระลอกใหม่
วันจันทร์ที่ 31 พฤษภาคม 2564
ทีม พม. เรามีเรา ลงพื้นที่ กทม. ฝั่งธนบุรี เร่งช่วยเหลือผู้สูงอายุป่วยติดเตียงและกลุ่มเปราะบางเดือดร้อนจากโรคโควิด-19 ระลอกใหม่
ทีม พม. เรามีเรา ลงพื้นที่ กทม. ฝั่งธนบุรี เร่งช่วยเหลือผู้สูงอายุป่วยติดเตียงและกลุ่มเปราะบางเดือดร้อนจากโรคโควิด-19 ระลอกใหม่
วันนี้ (31 พ.ค. 64) เวลา 15.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ด้วยสถานการณ์การแพร่ระบาดของโรคโควิด-19 ระลอกใหม่ ที่ขยายวงกว้างไปทั่วประเทศ และส่งผลกระทบต่อประชาชนอย่างต่อเนื่องรัฐบาล โดยกระทรวง พม. มีความห่วงใยและตระหนักถึงปัญหาความเดือดร้อนของประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ทั้งเด็ก ผู้สูงอายุ คนพิการ ผู้ป่วยติดเตียง และผู้ด้อยโอกาส ทั้งนี้ กระทรวง พม. จึงได้ระดมการรับบริจาคเงินและสิ่งของเครื่องอุปโภคบริโภคที่จําเป็นจากภาคีเครือข่ายทุกภาคส่วน โดยนําไปช่วยเหลือกลุ่มเปราะบางและประชาชนที่ได้รับผลกระทบทั้งในพื้นที่ 50 เขต กทม. รวมทั้งต่างจังหวัดทั่วประเทศ ภายใต้กิจกรรม เรามีเรา ไม่ว่าคุณจะอยู่ที่ไหน เราจะตามไปช่วย
นายอนุกูลกล่าวต่อไปว่า วันนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มอบหมาย ทีม พม. เรามีเรา โดยนายธนสุนทร สว่างสาลี ผู้ตรวจราชการกระทรวงการพัฒนาสังคมและความมั่นคงของมนุษย์ พร้อมด้วยนายสากล ม่วงศิริ ผู้ช่วยรัฐมนตรีว่าการกระทรวงการพัฒนาสังคมและความมั่นคงของมนุษย์ ศูนย์ช่วยเหลือสังคม สายด่วน พม. โทร. 1300 และหน่วยงานที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่ 3 เขต กทม. ฝั่งธนบุรี ได้แก่ 1) เขตบางแค ณ วัดพรหมสามัคคี 2) เขตบางกอกน้อย ณ วัดใหม่ยายมอญ และ 3) เขตบางกอกใหญ่ ณ ศูนย์ประสานงานอาสาสมัครพัฒนาสังคมและความมั่นคงของมนุษย์ (ศปง.อพม.) เขตบางกอกใหญ่(บริเวณใต้สะพานอนุทินสวัสดิ์ ถนนอรุณอัมรินทร์) เพื่อมอบเครื่องอุปโภคบริโภคที่จําเป็นและน้ําดื่ม รวมทั้งสิ้น 300 ชุด และแอลกอฮอล์ฆ่าเชื้อโรค ให้กับประธาน อพม. เขต เพื่อนําไปแจกจ่ายช่วยเหลือกลุ่มเปราะบางและประชาชนที่ได้รับผลกระทบจากโรคโควิด-19 อีกทั้งเยี่ยมให้กําลังใจและมอบถุงยังชีพแก่ครอบครัวกลุ่มเปราะบาง และที่สําคัญ ยังได้นําเตียงลมมามอบให้ผู้สูงอายุป่วยติดเตียง เพื่อป้องกันการเกิดแผลกดทับที่ส่งผลต่อการติดเชื้อและบรรเทาความเจ็บปวด ทั้งนี้ กระทรวง พม.ได้รับความร่วมมือเป็นอย่างดีจาก อพม. ในพื้นที่ ถือเป็นส่วนสําคัญในการเฝ้าระวังและป้องกันการแพร่ระบาดของโรคโควิด-19 รวมทั้งการกระจายความช่วยเหลือต่างๆ ภายในชุมชน
นายอนุกูลกล่าวเพิ่มเติมว่า สําหรับแนวทางการช่วยเหลือครอบครัวกลุ่มเปราะบางที่ได้รับผลกระทบจากโรคโควิด-19 ทางกระทรวง พม.ได้เตรียมจัดสถานที่รองรับไว้หลายพื้นที่ ทั้งในเขต กทม.และปริมณฑล ซึ่งสามารถรองรับได้ประมาณ 400 คน โดยมีเจ้าหน้าที่คอยดูแล 24 ชั่วโมง และมีอาหารครบทั้ง 3 มื้อ ทั้งนี้ หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด รวมทั้ง อพม. ในพื้นที่ โดยกระทรวง พม. พร้อมให้ความช่วยเหลือและประสานส่งต่อไปยังหน่วยงานที่เกี่ยวข้องอย่างเร่งด่วน
รัฐบาลไทย-ข่าวทำเนียบรัฐบาล-ปลัดสธ. ให้ใช้ Bubble and Seal ควบคุมโรคโควิด 19 ในโรงงานแปรรูปไก่ จ.สระบุรี
วันจันทร์ที่ 31 พฤษภาคม 2564
ปลัดสธ. ให้ใช้ Bubble and Seal ควบคุมโรคโควิด 19 ในโรงงานแปรรูปไก่ จ.สระบุรี
ปลัดกระทรวงสาธารณสุขลงพื้นที่ ร่วมวางแผนควบคุมโรคโควิด 19 โรงงานแปรรูปไก่ จังหวัดสระบุรี ปรับใช้มาตรการ Bubble and Seal ให้เหมาะสมกับพื้นที่ เฝ้าระวังพื้นที่โดยรอบ และกลุ่มพนักงานที่เดินทางไป-กลับบ้าน ป้องกันการแพร่เชื้อในครอบครัว
วันนี้ (31 พฤษภาคม 2564) ที่จังหวัดสระบุรี นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ธงชัย กีรติหัตถยากร รองปลัดกระทรวงสาธารณสุข นายแพทย์พูนลาภฉันทวิจิตรวงศ์ผู้ตรวจราชการกระทรวงสาธารณสุข เขตสุขภาพที่ 4ลงพื้นที่ติดตามสถานการณ์โรคโควิด19 ในโรงงานแปรรูปไก่ อําเภอแก่งคอย จังหวัดสระบุรี พบผู้ติดเชื้อจํานวนมากเมื่อปลายสัปดาห์ที่ผ่านมา และได้ปิดโรงงานเพื่อทําความสะอาดฆ่าเชื้อตั้งแต่วันที่ 29 พฤษภาคม 2564 คาดว่าจะเปิดโรงงานในวันที่ 4 มิถุนายนนี้
นายแพทย์เกียรติภูมิกล่าวว่า จากการลงพื้นที่ทําให้เห็นสภาพปัญหาของการแพร่ระบาดในโรงงานแปรรูปไก่ ซึ่งข้อมูลล่าสุดถึงวันที่ 31 พฤษภาคม 2564 ตรวจหาเชื้อทั้งหมด 4,863 ตัวอย่าง พบผู้ติดเชื้อ 427 คน ส่วนใหญ่เป็นแรงงานต่างชาติ ผู้ติดเชื้อเกือบทั้งหมดไม่แสดงอาการ เข้าสู่ระบบการรักษาแล้ว รวมทั้งได้ศึกษาสภาพแวดล้อมของโรงงานและการอยู่อาศัยของพนักงานพบว่า โรงงานแปรรูปไก่แห่งนี้เป็นโรงงานขนาดใหญ่ มีพนักงาน 5,905 คน มีหอพักของพนักงานอยู่ใกล้โรงงาน 2 แห่ง แรงงานต่างชาติทั้งหมด 1,669 คนและแรงงานไทยประมาณ 500 คนพักในหอพัก ที่เหลือประมาณ 3,000 คน เป็นผู้ทํางานไป-กลับ ในจังหวัดสระบุรี และโดยรอบรวม 9 จังหวัด บางส่วนเดินทางด้วยรถขนส่งของบริษัทที่จัดไว้ให้
นายแพทย์เกียรติภูมิกล่าวต่อว่า ได้ให้สํานักงานสาธารณสุขจังหวัด ชี้แจงทําความเข้าใจและวางแผนร่วมกับผู้ประกอบการ นํามาตรการBubble and Seal ไปปรับใช้ให้เหมาะสม เร่งควบคุมและจํากัดวงการแพร่ระบาดให้ได้โดยเร็ว รวมถึงการบริหารจัดการกลุ่มแรงงานที่เข้าไปทํางาน ป้องกันความเสี่ยงแพร่กระจายเชื้อ เป็นการควบคุมโรคที่มีประสิทธิภาพ เพื่อให้ผู้ประกอบการสามารถเดินหน้าธุรกิจต่อไปได้ โดยจะให้เริ่มในกลุ่มแรงงานที่อยู่หอพักและเดินทางไปกลับด้วยรถรับส่งของโรงงาน ที่ได้รับการตรวจแล้วว่าไม่มีการติดเชื้อหรือมีภูมิคุ้มกันแล้ว และเคร่งครัดมาตรการองค์กร มาตรการส่วนบุคคล DMHTT รวมทั้งให้เฝ้าระวังการแพร่เชื้อไปสู่ครอบครัวจากกลุ่มคนงานที่เดินทางไป-กลับบ้าน เบื้องต้นพบแล้วใน 3 ครอบครัว นอกจากนี้ แจ้งให้กับสํานักงานสาธารณสุขจังหวัดอื่นๆ 8 จังหวัด ได้แก่ พระนครศรีอยุธยา เพชรบูรณ์ สิงห์บุรี ชัยนาท อ่างทอง ลพบุรี นครนายก นครราชสีมา ที่มีพนักงานเดินทางมาทํางาน เพื่อเฝ้าระวังอย่างใกล้ชิด
สําหรับด้านการรักษา ได้เตรียมโรงพยาบาลสนามเจ็ดคต จํานวน 160 เตียง และโรงพยาบาลสนามตะกุด เฟสแรก 250 เตียง ขยายได้ถึง 500 เตียงรองรับผู้ป่วยที่มีการเล็กน้อย และโรงพยาบาลพระพุทธบาท โรงพยาบาลเกษมราษฎร์สระบุรีสําหรับผู้ป่วยอาการปานกลาง และผู้ป่วยอาการหนัก หรือปอดอักเสบ ส่งโรงพยาบาลสระบุรี
*************************** 31 พฤษภาคม 2564
รัฐบาลไทย-ข่าวทำเนียบรัฐบาล-EXIM BANK เติมทุน-พักหนี้ให้ผู้ประกอบธุรกิจส่งออกและเกี่ยวเนื่อง รวมกว่า 60,000 ล้านบาท พร้อมอัดฉีดอีก 5,000 ล้านบาท เติมทุน SMEs ทุกกลุ่มอุตสาหกรรม ดอกเบี้ย 3% ต่อปี
วันจันทร์ที่ 31 พฤษภาคม 2564
EXIM BANK เติมทุน-พักหนี้ให้ผู้ประกอบธุรกิจส่งออกและเกี่ยวเนื่อง รวมกว่า 60,000 ล้านบาท พร้อมอัดฉีดอีก 5,000 ล้านบาท เติมทุน SMEs ทุกกลุ่มอุตสาหกรรม ดอกเบี้ย 3% ต่อปี
EXIM BANK ออกมาตรการช่วยเหลือและเยียวยาผู้ประกอบการทุกขนาดธุรกิจอย่างต่อเนื่อง ทั้งการเติมทุนและพักชําระหนี้ โดยตั้งแต่เริ่มวิกฤตโควิด-19 เมื่อต้นปี 2563 จนถึงปัจจุบัน ได้เติมทุนให้ผู้ประกอบการแล้วกว่า 2,200 ราย
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า สถานการณ์การแพร่ระบาดของโควิด-19 ได้ส่งผลกระทบอย่างรุนแรงต่อทุกภาคส่วนในสังคม รวมทั้งภาคธุรกิจ โดยเฉพาะ SMEs ซึ่งเป็นกําลังสําคัญและเป็นผู้ประกอบการส่วนใหญ่ของประเทศ EXIM BANK จึงได้ออกมาตรการช่วยเหลือและเยียวยาผู้ประกอบการทุกขนาดธุรกิจอย่างต่อเนื่อง ทั้งการเติมทุนและพักชําระหนี้ โดยตั้งแต่เริ่มวิกฤตโควิด-19 เมื่อต้นปี 2563 จนถึงปัจจุบัน EXIM BANK ได้เติมทุนให้แก่ผู้ประกอบการแล้วจํานวนกว่า 2,200 ราย เป็นเม็ดเงินใหม่ที่เติมเข้าระบบเศรษฐกิจรวมกว่า 10,000 ล้านบาท และพักหนี้ให้แก่ผู้ประกอบการรวมแล้วเป็นจํานวนเงินประมาณ 50,000 ล้านบาท
กรรมการผู้จัดการ EXIM BANK เปิดเผยต่อไปว่า นอกจากนี้ EXIM BANK เตรียมวงเงินอีก 5,000 ล้านบาท อัดฉีดเข้าระบบเศรษฐกิจภายใต้บริการใหม่ “สินเชื่อเอ็กซิม Jump start” ซึ่งมีเป้าหมายเพื่อช่วยเติมทุนให้แก่ผู้ประกอบการ SMEs ในทุกกลุ่มอุตสาหกรรมที่ได้รับผลกระทบจากโควิด-19 เป็นเงินทุนหมุนเวียน อัตราดอกเบี้ยเริ่มต้นที่ 3% ต่อปี กู้ได้สูงสุด 50 ล้านบาท สําหรับวงเงินกู้ไม่เกิน 10 ล้านบาทไม่ต้องมีหลักทรัพย์ค้ําประกัน บสย. ค้ําประกันเต็มวงเงิน ผู้ประกอบการที่สนใจสามารถขอรับบริการได้ตั้งแต่บัดนี้จนถึง 31 พฤษภาคม 2565 สอบถามได้ที่ EXIM HOTLINE เพื่อช่วยเหลือลูกค้าและผู้ประกอบการจากโควิด-19 โทร. 0 2037 6099
“สินเชื่อเอ็กซิม Jump Start เป็นบริการใหม่ที่ EXIM BANK พัฒนาขึ้น เพื่อทําหน้าที่เสมือนแบตเตอรี่เติมไฟให้ SMEs มีกําลังขับเคลื่อนกิจการและเศรษฐกิจของประเทศไทยไปข้างหน้าได้ ได้รับวงเงินหมุนเวียนโดยเร่งด่วนและเพียงพอที่จะประกอบธุรกิจได้เป็นปกติ สอดคล้องกับแนวนโยบายของ EXIM BANK ที่มุ่งเป็นธนาคารเพื่อการพัฒนาควบคู่กับการอํานวยความสะดวกด้านการค้าระหว่างประเทศให้แก่ผู้ประกอบการ โดยเฉพาะ SMEs ซึ่งปัจจุบันหลายกิจการกําลังประสบปัญหาสภาพคล่องทางธุรกิจจากผลกระทบของโควิด-19 EXIM BANK จึงเร่งพัฒนาธุรกิจและบริการที่จะทําหน้าที่ซ่อม สร้าง และเสริมให้ภาคธุรกิจแข็งแรงและแข่งขันได้ในตลาดโลก รวมถึงตลาดใหม่ ๆ ที่ยังมีโอกาสทางธุรกิจอีกมากสําหรับผู้ประกอบการไทย” ดร.รักษ์กล่าว
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
https://bit.ly/3i1tyNr
รัฐบาลไทย-ข่าวทำเนียบรัฐบาล-สมาคมสภาสังคมสงเคราะห์ฯ ร่วมกับ พม. ลงพื้นที่เขตพญาไท กทม. มอบอาหารโครงการน้ำพระทัยพระราชทานให้กลุ่มเปราะบางใน 3 ชุมชน
วันจันทร์ที่ 31 พฤษภาคม 2564
สมาคมสภาสังคมสงเคราะห์ฯ ร่วมกับ พม. ลงพื้นที่เขตพญาไท กทม. มอบอาหารโครงการน้ําพระทัยพระราชทานให้กลุ่มเปราะบางใน 3 ชุมชน
สมาคมสภาสังคมสงเคราะห์ฯ ร่วมกับ พม. ลงพื้นที่เขตพญาไท กทม. มอบอาหารโครงการน้ําพระทัยพระราชทานให้กลุ่มเปราะบางใน 3 ชุมชน
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยพสกนิกรที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยสมาคมสภาสังคมสงเคราะห์แห่งประเทศไทย ในพระบรมราชูปถัมภ์ จึงดําเนินโครงการน้ําพระทัยพระราชทาน ให้ประชาชนที่ประสบปัญหาความเดือดร้อน ด้วยการนําอาหารกล่องพระราชทานไปมอบให้ประชาชนในชุมชนต่างๆ วันละ 300 กล่อง เป็นระยะเวลา 35 วัน รวมจํานวนทั้งสิ้น 10,500 กล่อง ซึ่งในวันที่ 29 พ.ค. 64สมาคมสภาสังคมสงเคราะห์ฯ ร่วมกับ กระทรวงการพัฒนาสังคมและความมั่นคงของมนุษย์ (พม.) สนับสนุนโดย โครงการสลากการกุศล ลงพื้นที่เขตพญาไทเพื่อมอบอาหารโครงการน้ําพระทัยพระราชทาน จํานวน 300 กล่อง ให้แก่ประชาชนกลุ่มเปราะบาง ได้แก่ เด็ก ผู้สูงอายุ คนพิการ คนไร้บ้าน และคนไร้ที่พึ่ง ที่ได้รับผลกระทบจากการแพร่ระบาดของโรคโควิด-19 ณ ชุมชนสุขสวัสดิ์ จํานวน 50 กล่อง ชุมชนมะกอกกลางสวน จํานวน 150 กล่อง ชุมชนมะกอกส่วนหน้า จํานวน 100 กล่อง โดยมี แพทย์หญิงสุวณี รักธรรม รองประธานสมาคมสภาสังคมสงเคราะห์ฯ และนางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นผู้แทนมอบให้แก่ผู้นําชุมชน